ניהול מוניטין יכול להתייחס להרבה בחינות, אבל בעידן הדיגיטלי הנתח המשמעותי ביותר במוניטין של אדם נמצא באינטרנט. היתרון הבולט כאן הוא שהאינטרנט אינו שייך לאיש, כך שאפשר להשפיע על המוניטין של אדם אם יודעים איך לשנות את האזכורים השליליים נגדו ו/או לדחוק אותם למקומות שאינם רלוונטיים.
86 מיליארד כניסות בכל חודש, זו התנועה שמקבל מנוע החיפוש הגדול בעולם. כדי להעמיד את זה בפרופורציות, פייסבוק הם הבאים בתור ולהם יש 20 מיליארד כניסות חודשיות. אני יודע, אלו כמויות תנועה שקשה להגדיר במילים, וכל אחד היה שמח לקבל נתח משמעותי ממנו בהקשרים חיוביים כמובן. אלא שההתייחסות ליחס בין התנועה דרך גוגל והתנועה דרך פייסבוק צריכה להיות בדיוק כזו, של יחסיות.
אלברט איינשטיין קבע את תורת היחסות שאומרת בגדול שכל דבר במציאות שלנו עומד ביחס לדבר אחר. על גבי זה מתיישבת לה תורת הרזולוציות. אנחנו יודעים שניסוי מדעי שנעשה במינונים נמוכים במעבדה יכול, בסבירות גבוהה, להעיד על תוצאות דומות שיעלו בניסוי בקנה מידה רחב יותר. בדיוק כך יש להתייחס ליחס בין גוגל לפייסבוק.
כשאנחנו צוללים לתוך ניהול מוניטין של אדם בעקבות משבר תדמיתי מתוקשר אנחנו רוצים לעבוד בצורה היעילה ביותר שתניב תוצאות איכותיות לאורך זמן. השקעה בעמוד פייסבוק אישי וציבורי זה דבר חשוב, אבל ההשפעה שלו היא קטנה ביחס להשפעה של גוגל. הסיבה היא שהמשתמשים ברשתות החברתיות הם משתמשים פאסיביים שמקבלים את התוכן שהפיד שלהם מציג עבורם.
האלגוריתם של פייסבוק עושה את זה אמנם בדרך מתוחכמת, אבל הוא יורה להרבה מאוד כיוונים מבחינת סוגי תוכן, מה גם שכל פוסט שלישי בפיד שלך הוא מודעה ממומנת, כך שהסיכוי שמישהו יראה את הפרסומים החיוביים הם לא משהו. מעבר לזה, המטרה של ניהול מוניטין הוא לאו דווקא להזכיר לציבור הכללי את עצם קיומך, אלא להעביר את המסרים הנכונים לאנשים הנכונים. המטרה שלנו בניהול מוניטין תוך דגש על קידום אורגני הוא שמי ש – 'יעשה עליך גוגל' יגיע לתוצאות אליהן אנחנו נרצה שהוא יגיע.